
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 181
din 28 noiembrie 2013

privind  stabilirea impozitelor şi taxelor locale pentru anul  2014

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25358/18.11.2013, în baza  prevederilor art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la prevederile art. 45 alin. (6) din Legea nr. 215/2001 privind administraţia publică locală, republicată, cu modificările şi completările ulterioare;   

Ţinând cont de prevederile art. 5 alin.(1) lit.a), alin.(2), art.16 alin.(2), art.20 alin.(1) lit.b), art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare;

Văzând prevederile art. 6 şi 7 din Legea nr. 52/2003 privind transparenţa decizională în administraţia publică, cu modificările şi completările ulterioare;

Ţinând cont de Titlul IX din Legea nr. 571/2003 privind Codul fiscal, cu modificările şi completările ulterioare coroborat cu prevederile Hotărârii Guvernului nr. 44/2004 pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare; 

Având în vedere prevederile art.1 alin.(1), art.17 alin.(1), art.21 alin.(2) lit.a), art. 33 alin.(1) şi art. 35 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, precum şi prevederile Hotărârii Guvernului nr.1050/2004 pentru aprobarea Normelor metodologice de aplicare a Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare;

Ţinând cont de prevederile Ordonanţei de Urgenţă a Guvernului nr. 80/2013 privind taxele judiciare de timbru;

Ţinând cont de prevederile Legii nr.117/1999 privind taxele extrajudiciare de timbru, cu modificările şi completările ulterioare; 

Ţinând cont de prevederile Hotărârii Guvernului nr.1309/2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2013, cu modificările şi completările ulterioare;  

             Luând în considerare prevederile art. 9 pct. 3 al Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr.199/1997;

             Având în vedere Raportul de specialitate nr. 25361/18.11.2013 comun al Direcţiilor din cadrul aparatului de specialitate al Primarului, prin care se justifică necesitatea stabilirii impozitelor şi taxelor locale pentru  anul 2014, în conformitate cu prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 27, art. 36 alin.(2) lit.b) şi alin.(4) lit.c) coroborat cu prevederile art. 45 alin.(2) lit.c) şi a art. 115 alin.(1) lit.b) din Legea nr. 215/2001 a administraţiei publice locale, republicată, cu modificările şi completările ulterioare.

H O T Ă R Ă Ş T E:

Art.1. Se aprobă nivelurile impozitelor şi taxelor locale pentru clădiri, mijloace de transport, terenuri, reclamă şi publicitate, spectacole, taxa hotelieră, limitele minime şi maxime ale amenzilor, taxa SMURD şi taxele extrajudiciare de timbru pentru anul 2014, conform anexei  nr.1, care face parte integrantă din prezenta hotărâre.
Art.2.  Se aprobă nivelurile  taxelor pentru serviciile de utilitate publică pentru anul 2014, conform anexei nr.2, care face parte integrantă din prezenta hotărâre.

            Art.3. Se aprobă nivelurile taxelor pentru folosirea  sălilor din cadrul sediului Primăriei Municipiului Sighişoara  şi alte taxe locale pentru anul 2014, conform anexei nr.3,  care face parte integrantă din prezenta hotărâre.
Art.4. Se aprobă nivelurile taxelor pentru vizitarea Muzeului de Istorie al Municipiului Sighişoara pentru anul  2014, conform anexei nr.4, care face parte integrantă din prezenta hotărâre.
Art.5. Se aprobă nivelurile taxelor pentru folosirea sălilor din cadrul Casei de Cultură a Municipiului Sighişoara pentru anul 2014, conform anexei nr.5, care face parte integrantă din prezenta hotărâre.
Art.6. Se aprobă nivelurile taxelor pentu eliberarea certificatelor, avizelor şi ale autorizaţiilor pentru anul 2014, conform anexei  nr.6, care face parte integrantă din prezenta hotărâre.
Art.7. Se aprobă nivelurile taxelor speciale în domeniul stării civile pentru anul 2014, conform anexei nr.7, care face parte integrantă din prezenta hotărâre.
Art.8. Se aprobă nivelul taxelor si chiriilor pentru bunurile aparţinând domeniului public şi privat al Municipiului Sighişoara  pentru anul 2014, conform anexei nr.8, care face parte integrantă din prezenta hotărâre.
Art.9.  Se aprobă lista actelor normative prin care au fost instituite impozitele şi taxele locale, inclusiv Hotărârile Consiliului Local al Municipiului Sighişoara prin care s-au intituit/stabilit impozite şi taxe locale pe o perioadă de 5 ani anteriori anului fiscal 2014, conform anexei nr.9, care face parte integrantă din prezenta hotărâre.  
Art.10. Neplata la termenele scadente a impozitelor şi taxelor locale reglementate prin prezenta hotărâre atrage după sine calcularea de majorări de întârziere, iar pentru nerespectarea obligaţiilor impuse se instituie sancţiuni în cuantumurile prevăzute în actele normative în vigoare.
            Art.11.  Prezenta hotărâre se completează cu prevederile Legii nr. 571/2003 privind Codul fiscal, cu modificările şi completările ulterioare, ale Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare, precum şi cu actele normative subsecvente în vigoare.
            Art.12. Cu aducerea la îndeplinire a prevederilor prezentei hotărâri se încredinţează Primarul municipiului, Direcţiile din cadrul aparatului de specialitate al Primarului, Serviciile publice subordonate Consiliului Local. 
Art 13. Prin grija d-nei Anca Fleşariu, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Octavean Şuteu    

      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia economică
  1 ex. Birou Impozite şi taxe

  1 ex. Direcţia Administrarea patrimoniului

  1 ex. Muzeul de istorie

  1 ex. Serviciu Investiţii-Urmărire Contracte, Monitorizare Servicii de Utilităţi Publice
  1 ex. Birou Logistic şi aprovizionare tehnico materiale
  1 ex. Serviciul Relaţii publice

  1 ex. Arhitect şef

  1 ex. Serviciu Public Comunitar Local de Evidenţa Persoanelor
15 ex.
A.F./G.V.
